Diari Oficial de la Generalitat Valenciana


Sumari del DOGV 286, del 12-09-1985 (1985/804954)

ORDRE de 3 de juny de 1985, de la Conselleria d'Agricultura, Pesca i Alimentació, per la qual es convoca la concessió de subvencions a les Cooperatives Agràries i Societats Agràries de transformació d'anàlisi d'inversions i estudis de mercat.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   286

Data del DOGV
:   12-09-1985

Secció del DOGV
:   ALTRES DISPOSICIONS

Número del document
:   1985/804954


Data del document
:   03-06-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 3 de juny de 1985, de la Conselleria d'Agricultura, Pesca i Alimentació, per la qual es convoca la concessió de subvencions a les Cooperatives Agràries i Societats Agràries de Transformació d'anàlisis d'inversions i estudis de mercat.  
Els projectes d'ampliació així com els de nova creació, o apertura d'una secció, relatius a les cooperatives agràries, requereixen la realització prèvia dels estudis tècnics i de mercat necessaris per a la justificació de la inversió i, en definitiva, per a garantir l'èxit o la viabilitat del projecte.   
Els susdits estudis suposen habitualment, atés el grau de complexitat, el concurs d'empreses especialitzades, amb un cost d'execució que en desincentiva la utilització, malgrat la convenient i encara necessària utilització segons un adequat plantejament de la gestió.   
Tot i això, i per a fomentar la realització d'aquest tipus d'estudis que poden garantir una major i millor presència de les cooperatives agràries en la comercialització de les produccions del socis, fent ús de les facultats que m'han seguí atribuïdes,   
DISPOSE:   
Article primer  
La Conselleria d'Agricultura, Pesca i Alimentació convoca la concessió de subvencions per a la realització d'anàlisis d'inversions i estudis de mercat per a les cooperatives agràries.   
La subvenció es concedirà prioritàriament per a realitzar els susdits treballs, sempre que aquests s'orienten a la industrialització i comercialització cooperativa de l'óli, el vi, l'atmela, la garrofa, la ramaderia i, en general, qualsevol altra producció de les comarques de secà de la Comunitat Valenciana, sense perjuí de la concessió, sempre que s'estime convenient, per a d'altres subsectors agraris.   
Article segon  
Seràn beneficiàries d'aquestes subvencions les cooperatives agràries i societats agràries de transformació amb domicili social ubicat en la Comunitat Valenciana, i aquelles amb calificació atorgada d?Agrupació de Productors Agraris (APAS) en tindràn preferència en la concessió.   
Article tercer  
Les subvencions concedides d'acord amb la present Ordre assoliran fins el 60 per cent del cost dels estudis, s'hi incrementarien fins el 100 per cent en els projectes d?inversió que arribaren a executar-se. Amb tot, la quantia màxima de la subvenció no excedirà la xifra d'un milió de pessetes.   
Article quart  
Sense perjuí de l'establert en els articles primer i segon, xón criteris per a la concessió de les susdites subvencions:   
a) La viabilitat inicial del projecte o estudi la subvenció del qual es sol·licita.   
b) La relació del projecte o estudi amb la concentració de l'oferta, mitjançant la integració de productors en cooperatives de base i d'aquestes en cooperatives de segon grau.   
c) La repercussió previsible de l'execució del projecte o estudi sobre la creació d'ocupació i sobre l'augment de les exportacions.   
Article cinqué  
La sol·licitud de les subvencions es formularà davant el Conseller d'Agricultura, Pesca i Alimentació, mitjançant el lliurament de la documentació següent:   
a) Acord de l'òrgan representatiu de la cooperativa o societat agrària de transformació aprovant la petició de la subvenció i facultant, si fa el cas, un membre per a la formalització de la sol·licitud.   
b) Informe sobre els objectius que es volen assolir, així com un guió detallat sobre el contingut d'un o d'altre.   
c) Pressupost del projecte o estudi, acompanyat per tres ofertes d'altes empresses o professionals.   
d) Fotocòpia dels Estatuts i de la llicència fiscal de l'entitat sol·licitant.   
e) Certificat de l'acta on aparega l'acord de l'òrganrepresentatiu de l'entitat sobre l'elecció de l'empressa o professional que realitzarà el treball la subvenció del qual es sol·licita.   
Article sisé  
Les subvencions a què es refereix aquesta Ordre seran resoltes pel Conseller d'Agricultura, Pesca i Alimentació, a proposta del Director de l'Institut de Cooperativisme Agrari i es proveirà dels crèdits relatius a transferències de capital, inclosos en el programa pressupostari 621 dels pressupostos de la Generalitat Valenciana per a 1985. Amb tot, es necessitarà la justificació prèvia de l'import de la subvenció lliurada per a la formalització del pagament.   
DISPOSICIO FINAL  
Aquesta Ordre entrarà en vigor el dia que es publique al Diari Oficial de la Generalitat Valenciana.   
València, 3 de juny de 1985.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS